**SIA “Livonijas Nami”**

**PRIVĀTUMA ATRUNA PAR PERSONAS DATU APSTRĀDI**

**veicot māju pārvaldīšanu**

Privātuma atruna (turpmāk - Paziņojums) sagatavota, lai sniegtu Jums informāciju par Jūsu personu datu apstrādi un lai darītu Jums zināmu par to kā SIA “Livonijas Nami” apstrādās Jūsu personas datus. Šis Paziņojums ir sagatavots dzīvokļu īpašniekiem, kuru mājas apsaimniekošanu nodrošina pārvaldnieks SIA “Livonijas Nami”. Atbilstoši Eiropas Parlamenta un Padomes regulai (ES) 679/2016 (Vispārīgā datu aizsardzības regula) (turpmāk – VDAR) ar šo Paziņojumu Jums tiek sniegta informācija saskaņā ar VDAR 13.pantu.

Jebkurā gadījumā, lai saņemtu informāciju par Jūsu personas datu apstrādi varat sazināties ar SIA “Livonijas Nami” pa tālruni +371 63401573 vai e-pastu [livonijasnami@inbox.lv](mailto:livonijasnami@inbox.lv).

Informējam, ka SIA “Livonijas Nami”, privātuma politika pieejama [www.livonijasnami.lv/privatuma\_politika](http://www.livonijasnami.lv/privatuma_politika)

|  |
| --- |
| **I Pārzinis** |
| *Pārzinis ir persona, kura viena pati vai kopīgi ar citām nosaka personas datu apstrādes nolūkus un līdzekļus. Turpmākā tekstā SIA “Livonijas Nami” var tikt saukts arī par Pārzini.*   1. Pārzinis Jūsu personas datu apstrādei ir SIA “Livonijas Nami”, adrese Kuršu iela 32-1B, Liepāja, LV-3401 tālrunis +371 63401573, elektroniskā pasta adrese: [livonijasnami@inbox.lv](mailto:livonijasnami@inbox.lv). |
| **II Personu datu apstrādes nolūki** |
| *SIA “Livonijas Nami” Jūsu personas datus ievāc tikai skaidriem un leģitīmiem nolūkiem. Šajā sadaļā tiks attiecīgi uzskaitīti nolūki kādiem tiks vai varētu tikt apstrādāti Jūsu personas dati, iespējamie personas datu veidi, kas varētu tikt apstrādāti, datu apstrādes tiesiskais pamatojums un datu glabāšanas termiņš.*  *Apstrādes nolūkus nosaka SIA “Livonijas Nami” atkarībā no darbībām, kas jāveic, tie būs paredzēti tikai leģitīmiem nolūkiem.*  *Iespējamie personas dati tiks uzskaitīti, lai Jūs uzskatāmi varētu aplūkot kādi personas dati varētu tikt apstrādāti konkrēta nolūka ietvaros.*  *Datu apstrādes tiesiskais pamats tiek noteikts atbilstoši VDAR 6.pantam, datu apstrāde tiek veikta tikai tādā gadījumā, ja pastāv tiesiska pamata to darīt.*   1. **Apsaimniekošanas un pārvaldīšanas pakalpojumu sniegšana.**   Šīs datu apstrādes nolūka ietvaros Jūsu personas dati tiks apstrādāti noslēdzot mājas pārvaldīšanas līgumu un vedot, aktualizējot mājas lietu, kā arī saskaņā ar Ministru kabineta noteikumiem iepazīstinot pilnvarotās personas ar mājas lietu. Pārvaldīšanas līguma ietvaros veikt maksājumu un grāmatvedības uzskaiti, parāda piedziņu, avārijas un tehniska rakstura problēmu novēršanu. Atsevišķos gadījumos organizējot un vadot kopsapulces, sastādot apsekošanas aktus, apstrādājot iesniegumus, ierosinājumus, sūdzības un citas apstrādes darbības, kas var izrietēt no kopības lēmumos noteiktā.  **Iespējamie personas datu veidi, kas tiks apstrādāti**  Vārds, uzvārds, personas kods, kontaktinformācija - telefona numurs, e-pasta adrese, īpašuma adrese, korespondences adrese, bankas konta numurs (saņemot maksājumu) un citi dati, kas var tik apstrādāti nodrošinot mājas pārvaldīšanas pakalpojumu.  **Tiesiskais pamats**   * Pārvaldīšanas līguma noslēgšanai un izpildei (VDAR 6.panta 1.punkta “b” apakšpunkts) vienojoties par veicamajiem uzdevumiem, pienākumiem un tiesībām, kas nepieciešami, lai izpildītu no šīs sadarbības izrietošās saistības; * Juridiska pienākumu izpilde (VDAR 6.panta 1.punkta “c” apakšpunkts) šā tiesiskā pamata ietvaros Pārzinis apstrādās Jūsu personas datus kā to par pienākumu uzliek kāds no ārējiem normatīvajiem aktiem (likums, ministru kabineta noteikumi u.c.), piemēram, Dzīvokļa īpašuma likums, Dzīvojamo māju pārvaldīšanas likums, Ministru kabineta 2010.gada 28.septembra noteikumi Nr.908 "Mājas lietas vešanas un aktualizēšanas noteikumi", Ministru kabineta 2008.gada 9.decembra noteikumi Nr.1013 „Kārtība, kādā dzīvokļa īpašnieks daudzdzīvokļu dzīvojamā mājā norēķinās par pakalpojumiem, kas saistīti ar dzīvokļa īpašuma lietošanu” un citi; * Pārziņa leģitīmās intereses (VDAR 6.panta 1.punkta “f” apakšpunkts), piemēram, nodrošinot pašapkalpošanās portālu WEBNAMS.   **Glabāšanas termiņš**  Jūsu personas dati tiks glabāti dažādus laika periodus:   * Mājas lieta (dzīvojamās mājas pamatdokumenti, dzīvojamās mājas īpašnieku saraksts, tehniskā dokumentācija un citi ar dzīvojamās mājas pārvaldīšanu saistītie dokumenti) – patstāvīgi vai līdz mājas pārvaldīšanu nodrošina SIA “Livonijas Nami”; * Grāmatvedības un maksājumu dokumenti – 5 gadi; * Parāda piedziņas procesa laikā apstrādātie dati – līdz parāda nomaksai; * Ūdens skaitītāju nomaiņas akti – 4 gadi; * Elektroniskās sarakstes un iesniegumi, ja pakalpojuma nodrošināšanas ietvaros būs notikusi saziņa ar Jums – 2 gadi. |
| **III Datu saņēmēji** |
| *Datu saņēmējs ir fiziska vai juridiska persona, publiska iestāde, aģentūra vai cita struktūra, kurai izpauž personas datus – neatkarīgi no tā, vai tā ir trešā persona vai nav. Attiecīgi pie datu saņēmējiem Pārzinis Jums norādīs visus iespējamos saņēmējus gan savus darbiniekus, gan sadarbības partnerus, gan valsts iestādes. Gadījumā, ja vēlaties saņemt informāciju par precīziem datu saņēmējiem, Jums jāgriežas pie Pārziņa.*   1. **Iespējamie Jūsu datu saņēmēji**  * SIA “Livonijas Nami” valde un citi darbinieki savu amata pienākumu pildīšanai; * Pārziņa apstrādātāji - elektroniskā pasta uzturētājs (gadījumos, ja saziņai izmantosiet e-pastu), avārijas dienesti un tehnisko problēmu novēršanas meistari, jurists; * Valsts un pašvaldību iestādes un citas personas tiesību aktos noteiktos gadījumos, piemēram, tiesībaizsardzības iestādes, Valsts policija. |
| **IV Datu nodošana ārpus Eiropas Savienības vai Eiropas Ekonomiskās zonas valstīm** |
| 1. Pārzinis nenodod Jūsu personas datus uz valstīm, kas atrodas ārpus Eiropas Savienības vai Eiropas Ekonomiskās zonas. |
| **V Jūsu tiesības jautājumos par personas datiem** |
| *Jums ir tiesības realizēt visas savas kā datu subjekta tiesības, kas noteiktas VDAR III nodaļā.*   1. Jums ir tiesības pieprasīt Pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu jūsu lūgumam, likumā noteiktajos gadījumos lūgt jūsu personas datu apstrādes ierobežošanu, kā arī iebilst pret apstrādi. 2. Jums jebkurā gadījumā ir tiesības iesniegt sūdzību par nelikumīgu Jūsu personas datu apstrādi Datu valsts inspekcijā vai citā uzraudzības iestādē. |
| **VI Saziņa par personas datu aizsardzības jautājumiem** |
| 1. Ja Jums ir radušies kādi jautājumi saistībā ar šo Paziņojumu vai Jūsu personas datu apstrādi, tad varat ar SIA “Livonijas Nami” sazināties izmantojot ievadā vai 1.sadaļā norādīto kontaktinformāciju. |